stanford-oval/wikipedia huggingface dataset:
ที-84
ประสบการณ์ในการทำงานร่วมกันกับประเทศต่าง ๆ

เป็นไปตามความต้องการของลูกค้ารถถังหลักแบบ รถถัง Oplot สามารถติดตั้งอุปกรณ์ได้อย่างหลากหลาย เพื่อสนองตอบตรงกับความต้องการ สิ่งอุปกรณ์เหล่านั้นผลิตโดยโรงงานในประเทศต่าง ๆ ที่เป็นผู้นำในแต่ละชนิดอุปกรณ์ได้แก่
กล้องสร้างภาพด้วยความร้อนผลิตโดยบริษัท THALES ฝรั่งเศส
ระบบติดต่อสื่อสารภายในของพลประจำรถ ผลิตโดยบริษัท THALES ฝรั่งเศส
ปืนกลผลิตโดย Fn HERSTAL เบลเยียม
อุปกรณ์นำทางผลิตโดยบริษัท LITEF เยอรมัน
เซ็นเซอร์วัดสภาพอากาศผลิตโดย บริษัท IRDAM สวิตเซอร์แลนด์
รถถังหลักแบบ Oplot ได้เคยผ่านการทดสอบมาอย่างหนักในหลายภูมิภาคเช่น ตุรกี, มาเลเซีย และกรีซ จากการทดสอบได้แสดงให้เห็นว่ารถถังหลัก Oplot นั้นสามารถปฏิบัติการได้เป็นอย่างดีไม่ว่าจะเป็นในภูมิภาคยุโรป, เอเชียและในที่อื่น ๆ สามารถปฏิบัติการได้อย่างยอดเยี่ยมในทุก ๆ สภาพอากาศ และในทุก ๆ สภาพภูมิประเทศ การออกแบบของรถถัง Oplot เน้นความอ่อนตัวที่สามารถปรับแต่งให้ได้ตรงกับความต้องการของลูกค้าได้ เพื่อให้เข้ากับภารกิจที่แตกต่างกันออกไป ความอ่อนตัวเพื่อการส่งออกเหล่านี้ได้แก่ ระบบปรับอากาศ, ระบบช่วยนำทางแบบก้าวหน้าของเยอรมัน, ปืนกลร่วมแกน และปืนกลต่อสู้อากาศยานทำในเบลเยียม, ชุดวิทยุที่ออกแบบโดยฝรั่งเศส, อิสราเอล ฯลฯ รถถังถูกออกแบบโดยเน้นระบบเป็นแบบชุดสำเร็จรูป (Modular) ช่วยให้การสับเปลี่ยนชิ้นส่วนอุปกรณ์สามารถทำได้อย่างรวดเร็ว เพื่อสนองตอบปรับเปลี่ยนไปตามภัยคุกคามที่พัฒนาไปไม่หยุดยั้ง เช่น อาวุธนำวิถีต่อสู้รถถัง หรือแม้แต่การปรับแต่งให้ตรงกับความต้องการของแต่ละกองทัพก็สามารถทำได้ง่าย โดยคงไว้ซึ่งอำนาจการยิง, เกราะป้องกันและความคล่องแคล่วในการเคลื่อนที่ ปัจจุบันมีการพัฒนาปรับปรุงขีดความสามารถทางเทคนิคอยู่หลายรายการ รวมถึง ระบบปฏิบัติการในสนามรบที่ทำงานร่วมกับแผนที่ดิจิทัล ทำให้ผู้บังคับรถมีความเข้าใจสถานการณ์การรบดีขึ้น ทำให้รถถังสามารถตอบสนองความต้องการทางยุทธวิธีได้อย่างรวดเร็ว ลดภาระการทำงานของพลประจำลงรวมถึงความเสี่ยงในการยิงฝ่ายเดียวกัน, ระบบควบคุมติดตามเป้าหมายแบบอัตโนมัติในระบบควบคุมการยิง จะช่วยยกระดับความสามารถในการยิงเป้าหมายที่กำลังเคลื่อนที่ ลดความผิดพลาดในการติดตามเป้าหมายของพลยิงลง, การพิสูจน์ฝ่ายในสนามรบ, ระบบจัดการเครื่องยนต์แบบอิเล็กทรอนิกส์, ระบบติดต่อสื่อสารแบบดิจิทัลระหว่างรถถัง ฯลฯ
ที-84 รุ่นต่าง ๆ

ที-84: พัฒนามาจาก ที-80 ปรับปรุงป้อมปืนและระบบต่อต้าน Shtora-1 ระบบอิเล็กทรอนิกส์ ปืนใหญ่ และเกราะ เครื่องยนต์ 1,200 แรงม้า (895 กิโลวัตต์) 6TD-2 ดีเซล
ที-84 ยู: เพิ่มระบบเกราะด้านข้างตัวรถ ระบบเกราะ Kontakt-5 ระบบกำเนิดพลังงานสำรอง, กล้องมองภาพความร้อน, ระบบสื่อสารดาวเทียม, ระบบวัดระยะด้วยเลเซอร์, ระบบควบคุมกระบอกปืน
ที-84 โอพลอต: ปรับปรุงมาจากรุ่น ที-84 ยู ปรับปรุงป้อมปืนแบบตะวันตก, ปืนใหญ่ 125 มม. ระบบบรรจุกระสุนอัตโนมัติ
ที-84-120 ยาตากัน: โอพลอตรุ่นสำหรับกองทัพตุรกี ติดตั้งปืนใหญ่ 120 มม. มาตรฐานเนโท ปรับปรุงระบบปรับอากาศ ระบบควบคุมกระบอกปืน ระบบควบคุมการยิง และระบบสื่อสาร
ที-84 โอพลอต-เอ็ม (Modernized), หรือ บีเอ็ม โอพลอต: เป็นรุ่นปรับปรุงล่าสุดของ ที-84 โอพลอต โดยการปรับปรุงเกราะป้องกันให้หนาขึ้น ระบบอิเล็กทรอนิกส์, ระบบตอบโต้ ติดตั้งกล้องตรวจการรอบตัว PNK-6
ประเทศผู้ใช้งาน

ยูเครน
ประเทศไทย
สหรัฐ
จอร์เจีย
คุณสมบัติ T-84 Oplot M (Object 478 DU9-1)

คุณลักษณะทางเทคนิคของรถถัง OPLOT
ประเภท: รถถังหลัก (Main Battle Tank : MBT)
น้ำหนักรวม: 51 ตัน ±3%
พลประจารถ: 3 นาย
อัตราส่วนกำลังต่อน้าหนัก: ไม่ต่ำกว่า 17.5 กิโลวัตต์/ตัน (23.5 แรงม้า/ตัน)
น้ำหนักกดบนพื้นดิน : ระหว่าง 0.097 MPa ( 0.097 กก./ซม.2)
ย่านอุณหภูมิใช้งาน : −40 ถึง +55 องศาเซลเซียส
ความยาว:
ปืนใหญ่ชี้ไปข้างหน้า 9,720 มม.
ปืนใหญ่หันไปข้างหลัง 9,750 มม.
ตัวรถ 7,075 มม.
ความกว้าง:
ไม่รวมชายน้ำด้านข้างแบบถอดได้ 3,400 มม.
รวมชายน้ำด้านข้างแบบถอดได้ 4,275 มม.
สูง วัดถึงกล้องตรวจการณ์ผู้บังคับรถ 2,800 มม.
ความยาวของสายพานบนพื้น 4,290 มม.
ท้องรถสูงพ้นพื้น 470–500 มม.
สายพาน 2,800 มม.
อาวุธ :
ปืนใหญ่ลำกล้องเรียบแบบ 2A46M-1 (KBA-3) ขนาด 125 มม. 1 กระบอก (สามารถยิงอาวุธนำวิถีต่อสู้รถถังได้)
ปืนกลร่วมแกนแบบ PKT (KT-7.62) ขนาด 7.62 มม. 1 กระบอก
ปืนกลแบบ NSVT (KT-12.7) ขนาด 12.7 มม. 1 กระบอก
เครื่องยิงลุกระเบิดควัน 12 ท่อยิง
ความเร็วในการเคลื่อนที่ :
เฉลี่ย (บนถนนดินธรรมชาติ) 40–45 กม./ชม.
สูงสุด (บนถนนพื้นแข็ง) 70 กม./ชม.
เมื่อใช้เกียร์ถอยหลัง :
ต่ำสุด 4.8 กม./ชม.
สูงสุด 31.3 กม./ชม.
ความสิ้นเปลืองน้ามันเพลิงต่อ 100 กม.
บนถนนดินธรรมชาติแห้ง 325–370 ลิตร
บนถนนผิวแข็ง ไม่เกิน 300 ลิตร
ระยะปฏิบัติการ :
บนถนนดินธรรมชาติ :
ใช้น้ำมันเชื่อเพลิงจากถังหลัก 350 กม.
ใช้น้ำมันเชื้อเพลิงจากถังอะไหล่เพิ่ม 450 กม.
บนถนนผิวแข็ง :
ใช้น้ำมันเชื้อเพลิงจากถังหลัก 400 กม.
ใช้น้ำมันเชื้อเพลิงจากถังอะไหล่เพิ่ม 500 กม.
การข้ามเครื่องกีดขวาง :
ลาดชัน 58 องศา
ลาดทางข้าง 25 องศา
คู กว้าง 2.85 เมตร
เครื่องกีดขวางแนวตั้ง (สูง) 1 เมตร
ลุยน้ำลึก (โดยไม่ต้องเตรียมการ) 1.8 เมตร
ลุยน้ำลึกโดยใช้อุปกรณ์ลุยน้ำ 5 เมตร โดยไม่จำกัดความกว้าง และระยะทาง
กระสุน :
กระสุนสำหรับปืนใหญ่รถถัง: ทั้งหมด 46 นัด (28 นัดในช่องใส่กระสุนพร้อมยิง (Carouselle) สำหรับเครื่องบรรจุกระสุนอัตโนมัติ)
ชนิดของกระสุนปืนใหญ่รถถัง:
กระสุนเจาะเกราะทรงตัวด้วยครีบหางสลัดทิ้งเอง APDSFS ระยะยิงหวังผล 2,800 เมตร
กระสุนระเบิดแรงสูงแรงสูงต่อสู้รถถัง HEAT ระยะยิงหวังผล 2,600 เมตร
กระสุนระเบิดแรงสูงแรงสูงมีสะเก็ด HE-FRAG ระยะยิงหวังผล 2,600 เมตร
อาวุธนำวิถีต่อสู้รถถังแบบ Kombat ระยะยิงหวังผล 5,000 เมตร
กระสุนสำหรับอาวุธอื่น ๆ:
ปืนกลร่วมแกน KT–7.62 จำนวน 1,250 นัด
ปืนกลต่อสู้อากาศยาน KT–12.7 จำนวน 450 นัด
ปืนไรเฟิลแบบ AKS จำนวน 450 นัด
กระสุนปืนยิงพลุสัญญาณ จำนวน 12 นัด
ระเบิดมือแบบ F-1 จำนวน 10 ลูก
ระเบิดสำหรับสร้างฉากควัน จำนวน 12 ลูก
แหล่งข้อมูลอื่น

"รูปภาพของ ที-84". คลังข้อมูลเก่าเก็บจากแหล่งเดิมเมื่อ 1 กรกฎาคม 2007.
ข้อมูลและรูปภาพที-84 โอพลอต เก็บถาวร 2013-01-02 ที่ archive.today
Kharkiv Morozov Machine Building Design Bureau เก็บถาวร 14 พฤษภาคม 2007 ที่ เวย์แบ็กแมชชีน—เว็บไซต์ผู้ผลิตผู้ผลิต หน้าสำหรับ T-80UD เก็บถาวร 30 มิถุนายน 2007 ที่ เวย์แบ็กแมชชีน, T-84 เก็บถาวร 22 กรกฎาคม 2006 ที่ เวย์แบ็กแมชชีน, Oplot เก็บถาวร 14 พฤษภาคม 2007 ที่ เวย์แบ็กแมชชีน, และ BTMP-84 เก็บถาวร 15 พฤศจิกายน 2009 ที่ เวย์แบ็กแมชชีน
T-84 MBT ที่ globalsecurity.org
ที-84 โอพลอต-เอ็ม
แผนที่โลกที่แสดงประเทศที่ใช้รถถัง ที-84 ในสีน้ำเงิน
คูบันสกีเอคาซากี

| คูบันสกีเอคาซากี |
| --- | --- |

กำกับ: Ivan Pyryev
เขียนบท: Nikolai Pogodin
นักแสดงนำ: Marina Ladynina Sergei Lukyanov Yuri Lyubimov Aleksandr Khvylya Klara Luchko Viktor Avdyushko
กำกับภาพ: Valentin Pavlov
ตัดต่อ: Anna Kulganek
ดนตรีประกอบ: Isaak Dunayevsky
บริษัทผู้สร้าง: มอสฟิล์ม 
วันฉาย: 1950
ความยาว: 112 นาที
ประเทศ: สหภาพโซเวียต
ภาษา: ภาษารัสเซีย
คูบันสกีเอคาซากี  (รัสเซีย: Кубанские казаки) เป็นภาพยนตร์ฟิล์มสีแนวดนตรีของสหภาพโซเวียต ภาพยนตร์กำกับโดย Ivan Pyryev
นักแสดง

Marina Ladynina  รับบท Galina
Sergei Lukyanov  รับบท Gordei Gordeyich Voron
Yuri Lyubimov  รับบท Andrey
Aleksandr Khvylya รับบท Denis Stepanovich
Klara Luchko รับบท Darya Shelest
Viktor Avdyushko รับบท stableman
แหล่งข้อมูลอื่น

คูบันสกีเอคาซากี ที่อินเทอร์เน็ตมูวีเดตาเบส
Watch Cossacks of the Kuban เก็บถาวร 2013-12-19 ที่ เวย์แบ็กแมชชีน online at official Mosfilm site (with English subtitles)
คูตูซอฟ (ภาพยนตร์)

| คูตูซอฟ |
| --- | --- |

กำกับ: วลาดีมีร์ เปตรอฟ
เขียนบท: Vladimir Solovyov
นักแสดงนำ: Aleksei Dikiy Sergo Zakariadze Semyon Mezhinski
กำกับภาพ: Mikhail Gindin
ดนตรีประกอบ: Yuri Shaporin
บริษัทผู้สร้าง: มอสฟีล์ม 
วันฉาย: 13 มีนาคม 1943 (สหภาพโซเวียต) 10 กันยายน 1944 (สหรัฐ)
ความยาว: 113 นาที
ประเทศ: สหภาพโซเวียต
ภาษา: รัสเซีย
คูตูซอฟ (รัสเซีย: Кутузов) เป็นภาพยนตร์อิงประวัติศาสตร์ของสหภาพโซเวียต กำกับโดย วลาดีมีร์ เปตรอฟ โดยเล่าอัตชีวประวัติของ จอมพลแห่งจักรวรรดิรัสเซีย มีฮาอิล อีลลารีโอโนวิช โกเลนิชเชฟ-คูตูซอฟ (1745 – 1813) หนึ่งในนายพลที่ยิ่งใหญ่ที่สุดในช่วงสงครามของผู้รักชาติปี 1812 ภาพยนตร์เข้าฉายที่สหภาพโซเวียตในวันที่ 13 มีนาคม 1943
นักแสดง

Aleksei Dikiy รับบท มีฮาอิล อีลลารีโอโนวิช โกเลนิชเชฟ-คูตูซอฟ
Nikolay Okhlopkov รับบท Michael Andreas Barclay de Tolly
Sergo Zakariadze รับบท Pyotr Bagration
Nikolai Timchenko รับบท จักรพรรดิอะเลคซันดร์ที่ 1
Semyon Mezhinski รับบท จักรพรรดินโปเลียนที่ 1
Boris Chirkov รับบท Denis Davydov
Evgueni Kaluzhski รับบท หลุยส์-อาแล็กซ็องดร์ แบร์ตีเย
แหล่งข้อมูลอื่น

Kutuzov ที่อินเทอร์เน็ตมูวีเดตาเบส
ซาบีวาคา

ซาบีวาคาในไปรษณียากรปีใหม่ของรัสเซีย
ซาบีวาคา (รัสเซีย: Забива́ка) เป็นตัวนำโชคอย่างเป็นทางการของมหกรรมกีฬาฟุตบอลโลก 2018 ที่จัดขึ้นในประเทศรัสเซีย ตัวนำโชคได้รับการเปิดเผยเมื่อวันที่ 21 ตุลาคม 2016 โดยที่ลักษณะของตัวนำโชคเป็นรูปตัวการ์ตูนสุนัขจิ้งจอกขนสีน้ำตาลและขาวสวมเสื้อยืด โดยที่ตัวเสื้อยืดปักคำว่า "RUSSIA 2018" นอกจากนี้ยังมีแว่นตาสีส้ม และ การรวมกันของเสื้อยืดสีขาว, ฟ้า กับ กางเกงขาสั้นสีแดงอันเป็นสีประจำของทีมชาติรัสเซีย ตัวนำโชคถูกออกแบบโดยนักเรียนออกแบบ Ekaterina Bocharova และตัวนำโชคได้ถูกรับเลือกโดยการลงคะแนนทางอินเทอร์เน็ต
ผลการลงคะแนนได้รับการประกาศเมื่อวันที่ 21 ตุลาคม 2016 ในรายการ เวเชียร์นีอูกานต์ ทางช่องหนึ่งรัสเซีย โดยตัวการ์ตูนสุนัขจิ้งจอกที่ชื่อซาบีวาคา ได้คะแนนไป 53 เปอร์เซ็นต์ ของคะแนนทั้งหมด รองลงมาคือเสือ (27 เปอร์เซ็นต์) และแมว (20 เปอร์เซ็นต์) ตามลำดับ มีผู้ลงคะแนนมากกว่าหนึ่งล้านคนซึ่งเกิดขึ้นในช่วงเดือนกันยายน 2016 ในแพลตฟอร์มฟีฟ่า รวมถึงการถ่ายทอดสดทางช่องหนึ่งรัสเซีย
แหล่งข้อมูลอื่น

FIFA's official webpage on Zabivaka เก็บถาวร 2018-06-25 ที่ เวย์แบ็กแมชชีน
| ด ค กฟุตบอลโลก 2018 |
| --- | --- |
รอบ:  รอบคัดเลือก  รอบแบ่งกลุ่ม กลุ่มเอ  กลุ่มบี  กลุ่มซี  กลุ่มดี  กลุ่มอี  กลุ่มเอฟ  กลุ่มจี  กลุ่มเอช  รอบแพ้คัดออก  รอบชิงชนะเลิศ 
ข้อมูลทั่วไป:  รางวัล  การเสนอตัวเป็นเจ้าภาพ  สิทธิการออกอากาศ  Controversies  ระเบียบวินัย  การตลาด  มาสคอต  ผู้ตัดสิน  พิธีเปิด  Preparations  ทีมวาง  ผู้เล่น  สถิติ  สนามแข่งขัน
กองทัพแดง

สำหรับความหมายอื่น ดูที่ กองทัพแดง (แก้ความกำกวม)
| กองทัพแดงของกรรมกรและของชาวนา |
| --- | --- |
Рабоче-крестьянская Красная армия

ประจำการ: 15 มกราคม ค.ศ. 1918 – 25 กุมภาพันธ์ ค.ศ. 1946 (1918-01-15 – 1946-02-25)
ประเทศ:  สหพันธ์สาธารณรัฐสังคมนิยมโซเวียตรัสเซีย (1918–1922)  สหภาพโซเวียต (1922–1946)
ขึ้นต่อ: พรรคคอมมิวนิสต์แห่งสหภาพโซเวียต
รูปแบบ: ทหาร
บทบาท: ภาคพื้น
กำลังรบ: 34,401,807 นายที่รับใช้ในสงครามโลกครั้งที่สอง
ปฏิบัติการสำคัญ: สงครามโลกครั้งที่หนึ่ง สงครามกลางเมืองรัสเซีย สงครามโปแลนด์–โซเวียต ความขัดแย้งระหว่างจีน–โซเวียต (ค.ศ. 1929) การรุกรานสหภาพโซเวียตของซินเจียง ข้อพิพาทชายแดนโซเวียต–ญี่ปุ่น การบุกครองโปแลนด์ของสหภาพโซเวียต สงครามฤดูหนาว แนวรบด้านตะวันออกในสงครามโลกครั้งที่สอง การบุกครองแมนจูเรียของสหภาพโซเวียต กลุ่มกบฏต่อต้านคอมมิวนิสต์ในยุโรปตะวันออก
ผู้บังคับบัญชา
ควบคุมโดย: เลขาธิการแห่งคณะกรรมการกลางแห่งพรรคคอมมิวนิสต์แห่งสหภาพโซเวียต (บอลเชวิค)  โจเซฟ สตาลิน  (3 เมษายน ค.ศ.1922 – 16 ตุลาคม ค.ศ.1952)
ธงกองทัพแดงอย่างไม่เป็นทางการ เพราะกำลังภาคพื้นของโซเวียตไม่มีธงอย่างเป็นทางการ
กองทัพแดงของกรรมกรและของชาวนา (รัสเซีย: Рабоче-крестьянская Красная армия; РККА, อักษรโรมัน: Raboche-krest'yanskaya Krasnaya armiya; RKKA, สัทอักษรสากล: [rɐˈbot͡ɕɪ krʲɪsʲˈtʲjanskəjə ˈkrasnəjə ˈarmʲɪjə]) เกิดขึ้นเป็นกลุ่มการรบคอมมิวนิสต์ปฏิวัติของสหภาพโซเวียตระหว่างสงครามกลางเมืองรัสเซีย ค.ศ. 1918-1922 ต่อมา ได้เติบโตเป็นกองทัพแห่งชาติ จนถึงคริสต์ทศวรรษ 1930 กองทัพแดงเป็นหนึ่งในกองทัพใหญ่ที่สุดในประวัติศาสตร์
"กองทัพแดง" หมายถึงสีดั้งเดิมของขบวนการคอมมิวนิสต์ เมื่อสัญลักษณ์แห่งชาติโซเวียตแทนที่สัญลักษณ์ปฏิวัติ วันที่ 25 กุมภาพันธ์ ค.ศ. 1946 กองทัพแดงจึงถูกเปลี่ยนชื่อเป็นกองทัพบกโซเวียต (รัสเซีย: Советская Армия, Sovetskaya Armiya)
กองทัพแดงได้รับชื่อเสียงอย่างกว้างขวางว่าเป็นกำลังตัดสินชี้ขาดในชัยชนะของฝ่ายสัมพันธมิตรในเขตสงครามยุโรป สงครามโลกครั้งที่สอง ระหว่างปฏิบัติการในแนวรบด้านตะวันออก กองทัพแดงได้รบปะทะและเอาชนะกองทัพเยอรมันทั้งหมดราว 80% ที่วางกำลังในสงคราม
ประวัติ > ปฐมบท

ในช่วงการปฏิวัติเดือนกุมภาพันธ์ (เดือนมีนาคม พ.ศ. 2460 ตามปฏิทินเกรโกเรียน) เป็นการปฏิวัติในเฉพาะบริเวณนครเปโตรกราด (ปัจจุบัน: เซนต์ปีเตอร์สเบิร์ก) ภายใต้ภาวะความวุ่นวายนั้นเอง สมาชิกรัฐสภาหลวงดูมาถือโอกาสเข้ายึดอำนาจการบริหารประเทศและจัดตั้งรัฐบาลเฉพาะกาลขึ้น เหล่าผู้นำกองทัพต่างรู้สึกว่าความพยายามปราบปรามการจลาจลของตนนั้นไร้ผล และพระเจ้าซาร์นิโคลัสที่ 2 พระเจ้าซาร์แห่งรัสเซียองค์สุดท้ายก็ทำการสละราชสมบัติ ในตอนแรกเริ่ม พวกโซเวียต (สภาแรงงาน) ซึ่งนำโดยพวกสังคมนิยมหัวรุนแรงอนุญาตให้รัฐบาลเฉพาะกาลเข้าบริหารประเทศ แต่ยืนยันให้พวกตนได้รับอภิสิทธิ์ในการแทรกแซงรัฐบาลและควบคุมกองกำลังต่าง ๆ มากมาย กล่าวได้ว่าการปฏิวัติเดือนกุมภาพันธ์เกิดขึ้นในบริบทของความพ่ายแพ้ทางทหารอย่างหนักในช่วงสงครามโลกครั้งที่หนึ่ง (พ.ศ. 2457 - 2461) ซึ่งทำให้กองทัพส่วนมากอยู่ในสภาพของการก่อกบฏ
ช่วงเวลาของ พหุอำนาจ (Dual power) จึงได้ถือกำเนิดขึ้น ซึ่งเป็นช่วงที่รัฐบาลเฉพาะกาลครอบครองอำนาจรัฐ ขณะที่เครือข่ายโซเวียตแห่งชาติซึ่งนำโดยพวกสังคมนิยมก็ได้รับการสวามิภักดิ์จากเหล่าชนชั้นล่างและพวกฝ่ายซ้าย และตลอดช่วงเวลาแห่งความวุ่นวายนี้มีการก่อกบฏ, ประท้วง และนัดหยุดงานมากมายหลายครั้ง ต่อมารัฐบาลเฉพาะกาลตัดสินใจที่จะยังคงทำสงครามกับเยอรมนีต่อไป ส่งผลให้พวกบอลเชวิกและนักสังคมนิยมกลุ่มต่าง ๆ เริ่มออกมารณรงค์ให้ยุติการสู้รบกับเยอรมนี บอลเชวิกได้ทำการเปลี่ยนกองกำลังจากชนชั้นแรงงานให้ไปเป็น เรดการ์ด และกองกำลังนี้เองที่บอลเชวิกควบคุมเอาใจใส่อย่างมีนัยสำคัญ และแล้วพวกบอลเชวิกก็สามารถเข้ายึดอำนาจประเทศได้ในที่สุด หลังจากนั้นมาเรดการ์ดก็ได้เปลี่ยนมาเป็นกองกำลังทหารที่จะต้องทำหน้าที่ปกป้องประเทศรัสเซียอันเป็นแผ่นดินเกิดของตนและปกป้องพรรคคอมมิวนิส์แห่งสภาพโซเวียต (บอลเชวิก) ที่ได้ถูกก่อตั้งขึ้น
ประวัติ > สงครามกลางเมือง

บทความหลัก: สงครามกลางเมืองรัสเซีย
ในเดือนพฤษภาคม ค.ศ. 1918 เมื่อกลุ่มเชโกสโลวัก (อดีตนักโทษสงครามที่เดินทางทางรถไฟสายทรานส์ไซบีเรียไปยังเมืองวลาดีวอสตอคและเป็นพวกลี้ภัย) เกิดปะทะกับกองทหารโซเวียตที่บริเวณภูเขายูรัล และยังมีทีท่าว่าจะยึดขบวนรถไฟ การยึดครองนี้จะทำให้กองกำลังต่อต้านการปฏิวัติ (หรือพวกขาว "Whites") สามารถจัดกองทัพต่อต้านบอลเชวิคในไซบีเรียตะวันตก กองกำลังฝ่ายขาวนี้ยังมีที่ตั้งมั่นอยู่ในเขตรัสเซียในยุโรป ซึ่งถูกเยอรมันยึดครองในเดือนมีนาคม ค.ศ.1918 ระหว่างเริ่มการยึดครองนั้น กองทหารอังกฤษได้เข้ามาตั้งมั่นที่เมืองอาร์คันเกลสค์ มูร์มันสก์ และทรานส์คอเคซัส เหมือนกับว่าจะช่วยฝ่ายรัสเซียขาว และกองกำลังฝรั่งเศสก็เข้ามาตั้งที่โอเดสซา แต่ปรากฏว่าทั้งสองชาติไม่ได้ต้องการที่จะเข้ามาปล่อยฝ่ายขาวอย่างจริงจัง เพราะทั้งสองได้ถอนตัวออกไปหมดในตอนปลาย ค.ศ.1919
พวกบอลเชวิคถูกคุกคามจากรอบด้าน โดยในยูเครนนั้น เยอรมนีได้สนับสนุนรัฐบาลแยกดินแดนชาวยูเครน ส่วนทางใต้นายทหารพระเจ้าซาร์คือ นายพลเดนีกิน (Denikin) ได้จัดตั้งกองทัพอาสาสมัครมีกำลังสำคัญคือ ทหารคอสแซคขับไล่พวกแดงออกจากคอเคซัส ในยูรัลและไซบีเรีย นายพลสมัยพระเจ้าซาร์คือนายพล อะเลคซันดร์ คอลชัค จัดตั้งกองทัพของตนขึ้นมาพร้อมกับประกาศตนเป็นผู้มีอำนาจสูงสุดในรัสเซียในเดือนพฤศจิกายน ค.ศ. 1918 กองกำลังของทั้งสองฝ่ายต่างมุ่งเข้าโจมตีมอสโกใน ค.ศ. 1919 แต่กองทัพคอลชัคถูกกองทัพแดงขับไล่ไปไซบีเรียใน ค.ศ. 1920 กองทัพเดนีกินถูกทำลายใน ค.ศ. 1920 และเมื่อมีกองทัพของอดีตนายพลสมัยพระเจ้าซาร์อีกคนหนึ่งคือ ยูเดนิช ยกจากเอสโตเนียสู่เปโตรกราดในฤดูร้อน ค.ศ. 1919 ก็ต้องเป็นฝ่ายแพ้ เช่นเดียวกัน การคุกคามครั้งสำคัญเกิดขึ้นอีกเมื่อโปแลนด์ยกกองทัพบุกยูเครน ในเดือนเมษายน ค.ศ. 1920 กองทัพแดงขับไล่ทหารโปแลนด์ถอยร่นไปถึงแม่น้ำวิสตูลา แต่ชาวโปแลนด์ผู้รักชาติสามารถร่วมมือกันรักษากรุงวอร์ซอไว้ได้ และทั้งสองฝ่ายได้ลงนามสงบศึกในเดือนตุลาคม
ด้วยความพ่ายแพ้ของฝ่ายขาวทุกด้าน ทำให้บอลเชวิคสามารถขยายอิทธิพลเข้าไปในทุกภูมิภาค แห่งสุดท้ายคือ วลาดีวอสตอค ซึ่งได้รับการฟื้นฟูขึ้นภายหลังการยึดครองของญี่ปุ่น ค.ศ. 1918 ได้ถอนตัวออกไปใน ค.ศ. 1922 การที่ชัยชนะของบอลเชวิคเกิดขึ้นด้วยหลายปัจจัย เช่น การที่เลออน ทรอตสกี สามารถระดมกำลังทหารของพระเจ้าซาร์จัดเป็นกองทัพแดงที่แข็งแกร่ง การควบคุมเขตอุตสาหกรรมสำคัญทางภาคกลาง และความสามารถในการส่งกำลังจากมอสโกออกไปยังที่ที่ต้องการได้เป็นรัศมีกว้าง
ประวัติ > สงครามฤดูหนาวในฟินแลนด์

โจเซฟ สตาลินมีความต้องการดินแดนบางส่วนของประเทศฟินแลนด์และต้องการสร้างกองทัพเรือที่นั่น จึงส่งทูตไปเจรจาโดยตั้งเงื่อนไขว่าให้เลื่อนเขตแดนให้ห่างจากเมืองเลนินกราดออกไปอีก 25 กิโลเมตรและสร้างฐานทัพเรือ แต่การเจรจาล้มเหลวเพราะฟินแลนด์ปฏิเสธไม่ยอมยกดินแดนบางส่วน และไม่ยอมให้โซเวียตสร้างฐานทัพเรือในดินแดนของตน
ทำให้สตาลินไม่พอใจจึงส่งกองทัพแดงไปรุกรานประเทศฟินแลนด์จำนวนราวหนึ่งล้านคน การโจมตีได้เริ่มขึ้นเมื่อวันที่ 30 พฤศจิกายน พ.ศ. 2482 (ค.ศ. 1939) เมื่อทหารในกองทัพแดงราวหนึ่งล้านคนบุกเข้าจู่โจมตามแนวรบหลายจุดบริเวณพรมแดนระหว่างสหภาพโซเวียตกับฟินแลนด์ กองทัพฟินแลนด์บัญชาการโดยจอมพลมานเนอร์ไฮม์ สามารถต่อต้านการโจมตีได้อย่างมีประสิทธิภาพแม้ว่าจะมีกำลังพลน้อยกว่ามาก อย่างไรก็ตาม ในช่วงเดือนกุมภาพันธ์ ทหารรัสเซียเข้าไปในฟินแลนด์ได้สำเร็จ หลังใช้ปืนใหญ่ระดมโจมตีแนวป้องกันตามคอคอดคาเรเลียซึ่งอยู่ทางทิศใต้ของฟินแลนด์รวมทั้งการโจมตีทางอากาศ สงครามสิ้นสุดลงในวันที่ 12 มีนาคม พ.ศ. 2483 (ค.ศ. 1940) เมื่อมีการลงนามในสัญญาสันติภาพมอสโก โดยฟินแลนด์ยอมยกดินแดนบางส่วนให้โซเวียตและยอมให้โซเวียตก่อสร้างฐานทัพเรือบนคาบสมุทรฮังโก การรุกรานฟินแลนด์ในครั้งนี้ทำให้สหภาพโซเวียตถูกขับออกจากสันนิบาตชาติ
ประวัติ > สงครามโลกครั้งที่ 2

บทความหลัก: มหาสงครามของผู้รักชาติ และ วันแห่งชัยชนะ (ยุโรปตะวันออก)
ในสมัยของสตาลินได้มีการพยายามพัฒนาประเทศ ให้เป็นอุตสาหกรรมหนัก ส่วนหนึ่งก็เพื่อการสร้างอาวุธที่ทันสมัยให้กองทัพแดง และยังมีการอบรมสร้างนายทหารให้มีความสามารถมากขึ้น แต่ช่วงการกวาดล้างปรปักษ์ของสตาลินนายทหารที่มีฝีมือถูกกวาดล้างไปมาก ทำให้เมื่อต้นสงครามโลกครั้งที่ 2 กองทัพแดงจึงถูกกองทัพนาซีเยอรมนีโจมตีจนย่อยยับ จึงมีการเปลี่ยนโครงสร้างการบังคับบัญชาใหม่ โดยพรรคคอมมิวนิสต์โซเวียตเข้ามามีบทบาทการบัญชาการมากขึ้น นำนายทหารที่มีความสามารถเหลืออยู่คือพลเอกซูคอฟเข้ามาบัญชาการกองทัพอีก ย้ายโรงงานผลิตอาวุธไปทางตะวันออก ทำให้กองทัพแดงมีประสิทธิภาพมากขึ้น ประกอบกับฤดูหนาวอันโหดร้ายของสหภาพโซเวียตทำให้ขวัญทหารนาซีเยอรมันตกต่ำลงไปมาก ทำให้ในยุทธภูมิสตาลินกราด กองทัพแดงแห่งโซเวียตสามารถหยุดยั้งกองทัพนาซีไม่ให้เข้ายึดเมืองสตาลินกราดได้ อันเป็นผลให้กองทัพที่ 6 ของนาซีเยอรมันต้องยอมจำนน เกมจึงพลิกให้กองทัพแดงกลายเป็นฝ่ายบุกจึงส่งผลให้กองทัพแดงมีโอกาสรุกเข้าไปในยุโรปตะวันออกและตีเบอร์ลินแตกเป็นประเทศแรกก่อนฝ่ายสหรัฐอเมริกา สหราชอาณาจักร สาธารณรัฐฝรั่งเศส อีกด้วย ทำให้สหภาพโซเวียตได้มีการขยายอำนาจครอบครองยุโรปตะวันออก ทำให้สหภาพสาธารณรัฐสังคมนิยมโซเวียตมีอาณาเขตเพิ่มขึ้นเป็น 15 สาธารณรัฐ
ต่อมาในช่วงเดือนสิงหาคม ค.ศ. 1945 ซึ่งเป็นช่วงที่แผ่นดินญี่ปุ่นโดนกองทัพสหรัฐฯทิ้งระเบิดด้วยระเบิดปรมาณูทั้งสองลูกที่เมืองฮิโรชิมา และเมืองนางาซากิ ซึ่งในช่วงระหว่างนั้น กองทัพแดงได้บุกเข้าโจมตีกองทัพญี่ปุ่นที่อยู่ประจำการในแมนจูเรียและเกาหลีเหนือซึ่งรัสเซียได้เห็นสนธิสัญญาไม่รุกรานกันระหว่างรัสเซีย-ญี่ปุ่นได้ครบวันแล้ว นอกจากนั้นการโจมตีครั้งนี้เป็นการภายใต้ข้อตกลงลับของสตาลิน,รูสเวลท์,เชอร์ชิลล์ว่าจะบุกญี่ปุ่นภายใน 3 เดือนหลังจากนาซีเยอรมันยอมแพ้ แต่ว่าจักรพรรดิญี่ปุ่นได้ประกาศยอมแพ้สงครามทำให้สงครามโลกครั้งที่ 2 จบลงอย่างสมบูรณ์
ยุทธภัณฑ์ > อาวุธประจำกาย

ปืนไรเฟิลโมซิน-นากองท์
เอสวีที-40
PPSh-41
ปืนพกโตกาเรฟ
AK-47
ปืนกลเดกเตียริออฟ
SG-43 Goryunov
DShK 1938
PM M1910
ปืนเอสเคเอส
ดูเพิ่ม

จักรวรรดิรัสเซีย (กองทัพบก, กองทัพเรือ, กองทัพอากาศ)
สหภาพโซเวียต (กองทัพบก, กองทัพเรือ, กองทัพอากาศ)
สหพันธรัฐรัสเซีย (กองทัพบก, กองทัพเรือ, กองทัพอากาศ)
แหล่งข้อมูลอื่น

กองกำลังเรดการ์ดที่โรงงานวุลกาน
เครื่องหมายแสดงชั้นยศของกองทัพแดงยุคแรก ค.ศ. 1919–1924
ซาร์ฟิโอดอร์ที่ 1 แห่งรัสเซีย

ซาร์แห่งรัสเซีย ตั้งแต่ 1584 ถึง 1598
ซาร์ฟิโอดอร์ที่ 1 (รัสเซีย: Фёдор I Иванович,Feodor I Ioannovich) หรือ ฟิโอดอร์ที่ 1 (รัสเซีย: Фёдор I; 28 มีนาคม ค.ศ. 1584 – 17 มกราคม ค.ศ. 1598) เป็นซาร์แห่งรัสเซียองค์สุดท้าย ในราชวงศ์รูลิค มีพระวรกายที่ทุพพลภาพ กล่าวคือ มีพระวรกายเตี้ย อ้วน พระเศียรกลมเล็ก มีพระสติปัญญาที่อ่อนแอ ไม่สามารถนำทัพออกรบได้ ทรงให้โบริส โกดูนอฟ ผู้เป็นพี่เขย เป็นผู้สำเร็จราชการแทน
ซาปัต-81

จากซ้ายไปขวา: จอมพลนีโคไล โอการ์คอฟ, ดมีตรี อุสตีนอฟ และพลเอกแห่งกองทัพอะเลคเซย์ เยปีเชฟ กำลังถ่ายรูปร่วมกับทหารพลร่มระหว่างการฝึกซาปัต-81
การฝึกซ้อมรบซาปัต-81 (รัสเซีย: Запад-81) เป็นการฝึกซ้อมรบทางทหารที่ใหญ่ที่สุดเท่าที่เคยมีมาของสหภาพโซเวียต โดยอ้างจากแหล่งข่าวของเนโทและสหรัฐ การฝึกซ้อมดำเนินการตั้งแต่วันที่ 4 กันยายน พ.ศ. 2524 และใช้เวลาประมาณแปดวัน โดยมีทหารเข้าร่วมระหว่าง 100,000 ถึง 150,000 นาย เป็นการปฏิบัติการร่วมกันซึ่งรวมถึงองค์ประกอบจากเหล่าทัพทั้งหมดของกองทัพโซเวียต และแสดงระบบใหม่หลายระบบ เช่น ขีปนาวุธเชิงกลยุทธ์พิสัยกลางอาร์เอสดี-10 (เป็นรู้จักในชื่อเอสเอส-20 เซเบอร์ในฝั่งตะวันตก) และเรือบรรทุกเครื่องบิน โครงการ 1143 เคียฟ
ประวัติ

การฝึกซ้อมเป็นการแสดงพลังเป็นอันดับแรกและสำคัญที่สุด เทปโฆษณาชวนเชื่อถูกสร้างขึ้นจากการโจมตีขนาดใหญ่ที่จบลงในขบวนพาเหรดแห่งชัยชนะครั้งใหญ่ นอกจากเป็นการแสดงแสนยานุภาพต่อกลุ่มประเทศเนโทแล้ว การฝึกซ้อมยังเป็นการแสดงความสามารถทางทหารครั้งใหญ่ในโปแลนด์ หลังจากการปฏิรูปคอมมิวนิสต์ที่ล้มเหลวในสาธารณรัฐประชาชนโปแลนด์ในช่วงคริสต์ทศวรรษ 1970 ซึ่งตกอยู่ในภาวะวิกฤติและความไม่สงบของพลเมือง (โซลิดาริตี) การฝึกซ้อมรบซาปัตยังรวมถึงการยกพลขึ้นบกสะเทินน้ำสะเทินบกในโปแลนด์ใกล้กับเมืองกดัญสก์ เป็นการเตือนชาวโปแลนด์ว่าสหภาพโซเวียตสามารถใช้กำลังทางทหารได้หากเห็นว่าจำเป็นสำหรับการรักษาอำนาจของพรรคคอมมิวนิสต์
การฝึกซ้อมรบดังกล่าวถูกวิพากษ์วิจารณ์โดยสหรัฐ เนื่องจากละเมิดข้อตกลงเฮลซิงกิว่าด้วยการแจ้งเตือนการฝึกทางทหาร
ช่องแคบเบริง

ภาพถ่ายทางอากาศของช่องแคบเบริง
ช่องแคบเบริง (อังกฤษ: Bering Strait; รัสเซีย: Берингов пролив Beringov proliv) เป็นช่องทะเลเล็ก ๆ ระหว่างแหลมเดจเนฟ ประเทศรัสเซีย จุดตะวันออกสุดของทวีปเอเชีย (169°43' ตะวันตก) กับแหลมพรินซ์ออฟเวลส์ รัฐอะแลสกา จุดที่อยู่ตะวันตกสุดของทวีปอเมริกาเหนือ (168°05' ตะวันตก) อยู่ค่อนมาทางใต้เส้นอาร์กติกเซอร์เคิลเล็กน้อย เป็นหนึ่งในช่องแคบที่มีขนาดใหญ่ที่สุดในโลก
ชื่อของช่องแคบได้มาจากชื่อนักสำรวจชาวเดนมาร์ก นามว่าไวทัส เบริง นักสำรวจชาวเดนมาร์กในกองทัพเรือรัสเซีย ซึ่งเดินทางข้ามช่องแคบในปี พ.ศ. 2271
ลักษณะทางภูมิศาสตร์

ช่องแคบเบริงมีความกว้างประมาณ 53 กิโลเมตร มีความลึกประมาณ 30-50 เมตร เชื่อมระหว่างทะเลชุกชี (ส่วนหนึ่งของมหาสมุทรอาร์กติก) ทางทิศเหนือ กับทะเลเบริง (ส่วนหนึ่งของมหาสมุทรแปซิฟิก) ทางทิศใต้
ซามูอิล มาร์ชัค

| ซามูอิล มาร์ชัค |
| --- | --- |

เกิด: 3 พฤศจิกายน ค.ศ. 1887(1887-11-03) โวโรเนจ, จักรวรรดิรัสเซีย
เสียชีวิต: 4 กรกฎาคม ค.ศ. 1964(1964-07-04) (76 ปี) มอสโก, รัสเซียโซเวียต, สหภาพโซเวียต
ที่ฝังศพ: Novodevichy Cemetery, มอสโก
ภาษา: รัสเซีย
สัญชาติ: รัสเซีย
จบจาก: มหาวิทยาลัยลอนดอน
แนว: กวีนิพนธ์
ซามูอิล ยาคอฟเลวิช มาร์ชัค (รัสเซีย: Самуи́л Я́ковлевич Марша́к) เป็นชาวรัสเซียเชี้อสายยิว และเป็นนักเขียน, นักแปล และนักแต่งกวีนิพนธ์สำหรับเด็กชาวโซเวียต เขาเป็นผู้แปลวรรณกรรมเรื่อง The Sonnets และผลงานเรื่องอื่น ๆ ของวิลเลียม เชกสเปียร์, กวีนิพนธ์อังกฤษ (ส่วนใหญ่เป็นวรรณกรรมเด็ก) และกวีนิพนธ์อื่น ๆ ในภาษาต่างประเทศ แมกซิม กอร์กี ได้ขนานนามมาร์ชัคว่าเป็น "บิดาวรรณกรรมเด็กของรัสเซีย (สหภาพโซเวียต)"
แหล่งข้อมูลอื่น

Samuil Marshak poetry at Stihipoeta (รัสเซีย)
Marshak's site (รัสเซีย)
Biography of Marshak[ลิงก์เสีย] (รัสเซีย)
ซามูอิล มาร์ชัค ที่อินเทอร์เน็ตมูวีเดตาเบส
กีฬาทางน้ำชิงแชมป์โลก 2015

| --- | --- |
เมืองเจ้าภาพ: คาซัน, ประเทศรัสเซีย
ประเทศเข้าร่วม: 190
นักกีฬาเข้าร่วม: 2,400
วันที่: 24 กรกฎาคม – 9 สิงหาคม ค.ศ. 2015
สนามกีฬาหลัก: คาซันอารีนา
เว็บไซต์ทางการ: World Championships 2015
← 2013 บาร์เซโลนา2017 บูดาเปสต์ →
กีฬาทางน้ำชิงแชมป์โลก 2015 (รัสเซีย: Чемпионат мира по водным видам спорта 2015; ตาตาร์: 2015 елгы Су спорт төрләре буенча дөнья чемпионаты; อังกฤษ: 2015 World Aquatics Championships) ได้รับการจัดขึ้นในคาซัน, ประเทศรัสเซีย ระหว่างวันที่ 24 กรกฎาคม – 9 สิงหาคม ค.ศ. 2015 จำนวนของการเข้าร่วมทีมชาติมีทั้ง 190 ประเทศ มีนักกีฬา 2,500 คน และจำนวนเหรียญ 75 เหรียญ ในครั้งนี้มีนักกีฬาเข้าร่วมมากกว่าครั้งก่อน
การคัดเลือกเจ้าภาพ

เมื่อวันที่ 15 กรกฎาคม ค.ศ. 2011 ในการประชุมใหญ่ของฟีน่าที่เซี่ยงไฮ้ เมืองที่เสนอตัวเป็นเจ้าภาพมีดังนี้
คาซัน
กัวดาลาฮารา
ฮ่องกง
กว่างโจว
มอนทรีออล
เมืองกว่างโจว ประเทศจีน และมอนทรีออล ประเทศแคนาดา ได้ถอนตัวออกจากการเป็นเจ้าภาพก่อนที่จะลงคะแนน
ผลการลงคะแนน คาซันได้รับเลือกให้เป็นเจ้าภาพในปี ค.ศ. 2015 และกัวดาลาฮาราได้รับเลือกให้เป็นเจ้าภาพในปี ค.ศ. 2017
ตารางการแข่งขัน

| --- | --- |
  1  : รอบชิงชนะเลิศ
  ●   : การแข่งขันทั่วไป
| กรกฎาคม – สิงหาคม 2015 | 24 ศ>  | 25 ส>  | 26 อา>  | 27 จ>  | 28 อ>  | 29 พ>  | 30 พฤ>  | 31 ศ>  | 1 ส>  | 2 อา>  | 3 จ>  | 4 อ>  | 5 พ>  | 6 พฤ>  | 7 ศ>  | 8 ส>  | 9 อา>  | เหรียญ ทอง |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  กระโดด  | ●  | 2  | 1  | 2  | 2  | 1  | 1  | 1  | 1  | 2  |   |   |   |   |   |   |  | 13 |
|  กระโดดน้ำระดับสูง  |   |   |   |   |   |   |   |   |   |   | ●  | 1  | 1  |   |   |   |  | 2 |
|  ว่ายน้ำมาราธอน  |   | 2  |   | 1  | 1  |   | 1  |   | 2  |   |   |   |   |   |   |   |  | 7 |
|  ว่ายน้ำ  |   |   |   |   |   |   |   |   |   | 4  | 4  | 5  | 5  | 5  | 5  | 6  | 8 | 42 |
|  ระบำใต้น้ำ  |   | 1  | 2  | 1  | ●  | 1  | 2  | 1  | 1  |   |   |   |   |   |   |   |  | 9 |
|  โปโลน้ำ  |   |   | ●  | ●  | ●  | ●  | ●  | ●  | ●  | ●  | ●  | ●  | ●  | ●  | 1  | 1  |  | 2 |
| รวมเหรียญทอง |  | 5 | 3 | 4 | 3 | 2 | 4 | 2 | 4 | 6 | 4 | 6 | 6 | 5 | 6 | 7 | 8 | 75 |
| รวมการสะสมจากวันก่อน |  | 5 | 8 | 12 | 15 | 17 | 21 | 23 | 27 | 33 | 37 | 43 | 49 | 54 | 60 | 67 | 75 |  |